text: Politi: Han døde af stress - Ekspert: Sludder 
  13 oktober 2011 kl. 07.00
  Benlås-sagen: Endnu en ekspert afviser påstået dødsårsag fra Kolding Arrest. Mennesker dør ikke af akut stress.
  Nyhederne.tv2.dk skriver, at en professor i medicin stiller et meget stort spørgsmålstegn ved den officielle årsag til Ekrem Sahins død i Kolding Arrest i januar.
  Politiet lukkede ellers sagen i sidste uge med henvisning til statsobducentens forklaring om, at Ekrem Sahin døde af ophidselse, en form for akut stressrespons.
  
  Slet ikke muligt 
  Lars Heslet, professor i medicin gennem 20 år og tidligere klinikchef på Rigshospitalets intensive afsnit, mener ikke, at det overhovedet er muligt for mennesker at død af sin egen ophidselse.
  
  Ingen fortilfælde 
  - Det kan slet ikke lade sig gøre. Mennesket er udviklet til ikke at dø af akut stress. Jeg har søgt i litteraturen. Der er ikke et eneste menneske, der er død af det. Den eneste historie jeg kender, er dyr som dør af akut stress, siger han til nyhederne.tv2.dk.
  - Jeg er ked af at måtte sige om mine kolleger, retsobducenterne: De burde ikke udtale sig om sådan nogle ting. De ved ikke noget om det
  